|  |  |
| --- | --- |
| Ügyiratszám: CSB/01/ /2017. | Tárgy: Nemzetiségi önkormányzatok |
| Ügyintéző: dr. Tichy Noémi  Tel.: 06-62-562-681 | feladatalapú támogatásának pontszámai |
|  | Hiv. szám: - |

Melléklet: Pontszámok

Testületi ülések dátumai

**Csongrád megye valamennyi nemzetiségi önkormányzati elnöke részére**

**Csongrád megye valamennyi érintett jegyzője részére**

**Székhelyén**

**Tisztelt Elnök Asszony/ Elnök Úr!**

**Tisztelt Jegyző Asszony/Jegyző Úr!**

Az Emberi Erőforrás Támogatáskezelő 2017. március 14-én közzétette a nemzetiségi önkormányzatok 2017. évi feladatalapú költségvetési támogatásában való részesedésre vonatkozó pontszámokat, valamint az ezek alapjául figyelembe vett képviselő-testületi ülések listáját.

E listák Csongrád megyei adatait ezúton mellékelten megküldöm, illetve azok elérhetők a [**www.emet.gov.hu/hatter\_1/nemzetisegi\_onkormanyzatok\_feladatalapu\_tamogatasa\_/**](http://www.emet.gov.hu/hatter_1/nemzetisegi_onkormanyzatok_feladatalapu_tamogatasa_/) oldalon.

Amennyiben a nemzetiségi önkormányzat a pontszámokkal nem ért egyet, azokkal szemben – Magyarország 2017. évi központi költségvetésérő szóló 2016. évi CX. törvény 9. melékletének 3.1. d) pontja alapján – a közzétételtől számított 15 napos jogvesztő határidőn belül, azaz

**2017. március 29-ig tehet észrevételt**

**az Emberi Erőforrás Támogatáskezelőnél**

elektronikus úton (a [nemzetiseg@emet.gov.hu](mailto:nemzetiseg@emet.gov.hu) e-mail címen) vagy papíralapon (az 1387 Budapest, Pf. 1467. postacímen).

**Az észrevételhez csatolni kell az észrevétel tárgyát alátámasztó dokumentumokat, bizonyításra alkalmas igazolásokat, így különösen a képviselő-testületi jegyzőkönyvek megküldési időpontjának igazolását, illetve a hiányzó képviselő-testületi jegyzőkönyveket**.

Az észrevételekről az emberi erőforrások minisztere dönt, az esetlegesen módosított pontszámokat pedig szintén az Emberi Erőforrás Támogatáskezelő fogja közzétenni a fenti honlapon 2017. április 15-éig.

A további részletekkel kapcsolatban az Emberi Erőforrás Támogatáskezelő nemzetiségi támogatások ügyfélszolgálata tud tájékoztatást adni.

A további részletekkel kapcsolatban az Emberi Erőforrás Támogatáskezelő nemzetiségi támogatások ügyfélszolgálata tud tájékoztatást nyújtani

* a +36-1-795-5400 telefonszámon

hétfőn és pénteken: **08:00-12:00 óra** között;  
kedden és csütörtökön: **12:00-16:00 óra** között;  
szerdán **08:00-16:00 óra** között, valamint

* a [nemzetiseg@emet.gov.hu](mailto:nemzetiseg@emet.gov.hu) e-mail címen.

Kérem tájékoztatásom szíves elfogadását.

Szeged, 2017. március 21.

Tisztelettel:

**dr. Juhász Tünde**

kormánymegbízott nevében és megbízásából

**dr. Semperger Zsolt**

osztályvezető

Kapják: 1. Csongrád megye valamennyi nemzetiségi önkormányzati elnöke

2. Csongrád megye valamennyi érintett jegyzője

3. Irattár